

PROJEKTS uz 31.08.2023.

vēlamais datums izskatīšanai: IKSS komitejā: 06.09.2023.

Finanšu komitejā: 13.09.2023.

domē: 28.09.2023.

sagatavotājs un ziņotājs: Kaspars Rubenis, Veronika Plaude

LĒMUMS

Ādažos, Ādažu novadā

2023. gada 28. septembrī Nr. «DOKREGNUMURS»

**Par Ādažu novada Mākslu skolas dalību** ***Erasmus+* programmas “Jaunatnes līdzdalības projekti” projektu konkursā**

Ādažu novada Mākslu skola (turpmāk – ĀNMS) ir Ādažu novada pašvaldības dibināta profesionālās ievirzes izglītības iestāde, kuras mērķis ir sniegt kvalitatīvu profesionālās ievirzes izglītību Ādažu novada bērniem.

ĀNMS ierosina domei atbalstīt skolas dalību *Erasmus+* programmas “Jaunatnes līdzdalības projekti” projektu konkursā. Projekta ietvaros plānotās aktivitātes jauniešiem dos iespēju padziļināti apgūt digitālās prasmes un zināšanas neformālās izglītības ceļā, piedaloties neformālās mācībās, meistarklasēs un apmeklējot dažādus uzņēmumus, iepazīstot dizaina profesijas iespējas Latvijā un ārpus tās. Tāpat projekta īstenošana palīdzēs darba tirgum un patstāvīgai dzīvei nepieciešamo prasmju un iemaņu apguvi, kā arī veicinās jauniešu ar ierobežotām iespējām iekļaušanos sabiedriskajā dzīvē un nodarbinātībā.

Projekta pieteikums ir jāiesniedz līdz 4.oktobrim

Pieprasītais finansējums projektam ir 9000,00 *euro* (*deviņi tūkstoši euro*).

Pēc līguma parakstīšanas VIAA izmaksās avansa maksājumu 80 % no kopējās summas un noslēguma maksājumu 60 kalendāra dienu laikā pēc projekta noslēguma atskaites dokumentu saņemšanas.

Projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 1800 *euro* līdz projekta noslēguma maksājuma saņemšanai no VIAA līdz 2025. gada vidum, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2024. gada budžetā.

Dalība projektā atbilst Ādažu novada Attīstības programmas (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 06.09.2023. atzinumu un Finanšu komitejas 13.09.2023. atzinumu, Ādažu novada pašvaldības dome

**NOLEMJ:**

1. Atbalstīt ĀNMS dalību *Erasmus+* programmas “Jaunatnes līdzdalības projekti” projektu konkursā.
2. ĀNMS direktores vietniecei izglītības jomā Veronika PLAUDEI sagatavot un iesniegt projekta pieteikumu *Erasmus+* sistēmā noteiktajos termiņos.
3. ĀNMS direktores p.i. Kasparam RUBENIM nodrošināt šī lēmuma izpildei nepieciešamo finanšu līdzekļu iekļaušanu pašvaldības 2024. gada budžetā, parakstīt nepieciešamos dokumentus ĀNMS dalībai projektā un nodrošināt ĀNMS piekritīgo saistību izpildi.
4. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.12. Erasmus+ programmas “Jaunatnes līdzdalības projekti” projekta īstenošana” īstenošana” (atbildīgais – ĀNMS; izpildes termiņš 2024.-2025.; Finanšu resursi – ES finansējums, pašvaldības finansējums; Iznākuma rādītāji – Īstenots Erasmus+ programmas “Jaunatnes līdzdalības projekti” projekts. Tā ietvaros plānotās aktivitātes jauniešiem dos iespēju padziļināti apgūt digitālās prasmes un zināšanas neformālās izglītības ceļā, piedaloties neformālās mācībās, meistarklasēs un apmeklējot dažādus uzņēmumus, iepazīstot dizaina profesijas iespējas Latvijā un ārpus tās.).
5. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - IJN, FIN, GRN, ĀNMS